CELEX: 32007D0064
Language: lv
Date: 2006-12-15 00:00:00
Title: Komisijas Lēmums ( 2006. gada 15. decembris ) ar ko Kopienas ekomarķējuma piešķiršanai augšanas substrātiem nosaka pārskatītus ekoloģiskos kritērijus un ar tiem saistītās vērtēšanas un verifikācijas prasības (izziņots ar dokumenta numuru K(2006) 6962) (Dokuments attiecas uz EEZ)

6.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 32/137
            
         
      KOMISIJAS LĒMUMS
   
   (2006. gada 15. decembris)
   ar ko Kopienas ekomarķējuma piešķiršanai augšanas substrātiem nosaka pārskatītus ekoloģiskos kritērijus un ar tiem saistītās vērtēšanas un verifikācijas prasības
   (izziņots ar dokumenta numuru K(2006) 6962)
   (Dokuments attiecas uz EEZ)
   (2007/64/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1) un jo īpaši tās 6. panta 1. punkta otro daļu,
   apspriedusies ar Eiropas Savienības Ekomarķējuma komiteju,
   tā kā:
   
               (1)
            
            
               Kopienas ekomarķējuma piešķiršanai augsnes ielabošanas līdzekļiem un augšanas substrātiem saskaņā ar Regulu (EK) Nr. 1980/2000 savlaicīgi pārskatīti ekoloģiskie kritēriji un ar tām saistītās vērtēšanas un verifikācijas prasības, kas noteiktas ar Komisijas Lēmumu 2001/688/EK (2).
            
         
               (2)
            
            
               Pēc pārskatīšanas šī produktu grupa tika sadalīta divās atsevišķās produktu grupās, un par augsnes ielabošanas līdzekļiem pieņemts Lēmums 2006/799/EK Minētais lēmums aizstāj Lēmumu 2001/688/EK daļā, kas attiecas uz augsnes ielabošanas līdzekļiem.
            
         
               (3)
            
            
               Taču jāaizstāj arī tā Lēmuma 2001/688/EK daļa, kas attiecas uz augšanas substrātiem.
            
         
               (4)
            
            
               Ņemot vērā šīs pārskatīšanas rezultātus, pārskatot kritērijus un prasības, kas attiecas uz augšanas substrātiem, un kuru spēkā esamības termiņš beidzas 2007. gada 28. augustā, būtu vēlams ņemt vērā zinātnes jaunākās atziņas un tirgus norises.
            
         
               (5)
            
            
               Pārskatītie ekoloģiskie kritēriji būs spēkā četrus gadus.
            
         
               (6)
            
            
               Ieteicams paredzēt līdz astoņpadsmit mēnešiem ilgu pārejas periodu ražotājiem, kas ekomarķējumu saņēmuši pirms 2006. gada 1. oktobra, vai pirms minētās dienas iesnieguši pieteikumu ekomarķējuma saņemšanai, dodot viņiem laiku pielāgot savu produkciju atbilstoši pārskatītajiem kritērijiem un prasībām.
            
         
               (7)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, pamatojoties uz Regulas (EK) Nr. 1980/2000 17. pantu,
            
         IR PIEŅĒMUSI ŠO LĒMUMU.
   1. pants
   Produktu grupai “augšanas substrāti” pieder materiāli, izņemot augsni in situ, kuros audzē augus.
   2. pants
   Lai augšanas substrātiem saskaņā ar Regulu (EK) Nr. 1980/2000 piešķirtu Kopienas ekomarķējumu, tiem jāietilpst 1. pantā definētajā produktu grupā “augšanas substrāti”, un tiem jāatbilst šā lēmuma pielikumā noteiktajiem ekoloģiskajiem kritērijiem.
   3. pants
   Produktu grupas “augšanas substrāti” ekoloģiskās īpašības novērtē, pamatojoties uz īpašajiem ekoloģiskajiem kritērijiem, kas noteikti lēmuma pielikumā.
   4. pants
   Administratīviem mērķiem produktu grupai “augšanas substrāti” piešķir kodu “029”.
   5. pants
   Ekomarķējumu, kas produktu grupai “augsnes ielabošanas līdzekļi un augšanas substrāti” piederīgajiem produktiem piešķirts pirms 2006. gada 1. oktobra, var turpināt izmantot līdz 2008. gada 30. aprīlim.
   Ja pieteikumi ekomarķējuma saņemšanai produktu grupai “augsnes ielabošanas līdzekļi un augšanas substrāti” piederīgajiem produktiem iesniegti pirms 2006. gada 1. oktobra, tiem ekomarķējumu var piešķirt, ievērojot noteikumus, ko piemēro līdz 2007. gada 28. augustam. Šādos gadījumos ekomarķējumu drīkst izmantot līdz 2008. gada 30. aprīlim.
   6. pants
   Šis lēmums ir adresēts dalībvalstīm.
   
      Briselē, 2006. gada 15. decembris.
      
         
            Komisijas vārdā —
         
         
            Komisijas loceklis
         
         Stavros DIMAS
         
      
   
   
      (1)  OV L 237, 21.9.2000., 1. lpp.
   
   
      (2)  OV L 242, 12.9.2001., 17. lpp. Lēmumā grozījumi izdarīti ar Lēmumu 2005/384/EK (OV L 127, 12.5.2005., 20. lpp.).
   
      PIELIKUMS
      PAMATPRINCIPI
      Gadījumos, kad tas nepieciešams, līdz laikam, kamēr tiek pieņemti attiecīgie horizontālie standarti, kas izstrādāti pēc CEN Darba grupas Task Force 151“Horizontal” norādījumiem, testēšana un paraugu ņemšana saskaņā ar Tehniskās komitejas CEN 223 “Augsnes ielabošanas līdzekļi un augšanas substrāti” izstrādātajām metodēm.
      Paraugu ņemšana jāveic pēc CEN/TC 223 (WG 3 darba grupas) noteiktajām metodēm, ko CEN noteikusi un apstiprinājusi ar standartu EN 12579 “Augsnes ielabošanas līdzekļi un augšanas substrāti. Paraugu ņemšana”. Ja nepieciešamie testēšanas vai paraugu ņemšanas paņēmieni šajās testēšanas un paraugu ņemšanas metodēs nav noteikti, kompetentā iestāde vai iestādes, kas izskata pieteikumu (turpmāk tekstā “kompetentā iestāde”), norāda, kuras testēšanas un/vai paraugu ņemšanas metodes tā atzīst par pieņemamām.
      Gadījumos, kad tas ir lietderīgi, var izmantot citas testēšanas metodes, ja kompetentā iestāde akceptējusi to ekvivalenci. Gadījumos, kad testēšanas metodes nav norādītas, vai ir norādīts, ka tās izmantojamas verifikācijai vai uzraudzībai, kompetentajām iestādēm attiecīgi jāizmanto pieteikuma iesniedzēja deklarācija vai iesniegtie dokumenti, un/vai uz neatkarīgas verifikācijas rezultāti.
      Izskatot pieteikumus un uzraugot atbilstību šajā pielikumā noteiktajiem kritērijiem, kompetentajām iestādēm ieteicams ņemt vērā, vai ir ieviesta kāda atzīta vides pārvaldības sistēma, piemēram, EMAS vai ISO 14001. (Piezīme. Šādas pārvaldības sistēmas ieviešana nav obligāta prasība).
      Šo kritēriju mērķi jo īpaši ir veicināt:
      
                  —
               
               
                  atkritumu vākšanā un/vai pārstrādē iegūtu organiskās vielas saturošu materiālu izmantošanu, lai samazinātu noglabājamo (piemēram, poligonos) cieto atkritumu daudzumu;
               
            
                  —
               
               
                  tādas ietekmes uz vidi samazināšanu, kas saistīta ar neatjaunojamu materiālu ieguvi un ražošanu.
               
            Kritēriji ir noteikti tādā līmenī, ka marķējumu piešķir tikai tādiem augšanas substrātiem, kuru kaitīgā ietekme uz vidi ir neliela visa attiecīgā produkta aprites cikla laikā.
      EKOLOĢISKIE KRITĒRIJI
      1.   Sastāvdaļas
      Atļauts izmantot šādas sastāvdaļas:
      1.1.   Organiskās sastāvdaļas
      Produktam var piešķirt ekomarķējumu tikai tad, ja tas nesatur kūdru, un tā sastāvā esošās organiskās vielas iegūtas atkritumu vākšanā un/vai pārstrādē (kā noteikts Padomes Direktīvā 75/442/EEK par atkritumiem (1) un minētās direktīvas I pielikumā).
      
         Pieteikuma iesniedzējs kompetentajai iestādei sniedz precīzu informāciju par attiecīgā produkta sastāvu un deklarāciju, ka iepriekšminētā prasība tiek ievērota.
      
      1.2.   Nosēdumi
      Produkti nedrīkst saturēt kanalizācijas nosēdumus. To sastāvā drīkst būt tikai citi tādi nosēdumi (izņemot kanalizācijas nosēdumus), kas atbilst šādiem kritērijiem:
      Nosēdumi identificēti kā viens no šādiem atkritumu veidiem, kas iekļauti atkritumu Eiropas sarakstā (kas noteikts ar Komisijas Lēmumu 2001/118/EK, ar ko groza Lēmumu 2000/532/EK (2):
      
                  02 03 05
               
               
                  augļu, dārzeņu, labības produktu, pārtikas eļļu, kakao, kafijas, tējas un tabakas; konservu; rauga un rauga ekstrakta; melases gatavošanas un fermentācijas uzņēmumu vietējo attīrīšanas iekārtu dūņas.
               
            
                  02 04 03
               
               
                  cukura ražošanas uzņēmumu vietējo attīrīšanas iekārtu dūņas.
               
            
                  02 05 02
               
               
                  piena pārstrādes uzņēmumos ražošanas notekūdeņu uzņēmumu vietējo attīrīšanas iekārtu dūņas.
               
            
                  02 06 03
               
               
                  maizes un konditorejas izstrādājumu uzņēmumu ražošanas uzņēmumu vietējo attīrīšanas iekārtu dūņas.
               
            
                  02 07 05
               
               
                  alkoholisko un bezalkoholisko dzērienu (izņemot kafijas, tējas un kakao) ražošanas uzņēmumu vietējo attīrīšanas iekārtu dūņas.
               
            Nosēdumi jāsavāc no katras rašanās vietas atsevišķi, tas nozīmē, ka pēc attiecīgā ražošanas procesa nenotiek dažādu notekūdeņu vai nosēdumu sajaukšana.
      Smago metālu maksimālā koncentrācija (mg/kg sausnas) atkritumos pirms to attīrīšanas atbilst 2. kritērijā noteiktajām prasībām.
      Nosēdumi atbilst visiem pārējiem šajā pielikumā noteiktajiem ekomarķējuma piešķiršanas kritērijiem, un tādā gadījumā tie uzskatāmi par pietiekami stabilizētiem un sanitārajām prasībām atbilstošiem.
      
         Pieteikuma iesniedzējs kompetentajai iestādei sniedz precīzu informāciju par attiecīgā produkta sastāvu un deklarāciju, ka visas iepriekšminētās prasības tiek ievērotas.
      
      1.3.   Minerālvielas
      Minerālvielas nedrīkst būt iegūtas:
      
                  —
               
               
                  teritorijās, kas pasludinātas par Kopienai nozīmīgām saskaņā ar Padomes 1992. gada 21. maija Direktīvu 92/43/EEK par dabisko dzīvotņu, savvaļas faunas un floras aizsardzību (3);
               
            
                  —
               
               
                  
                     Natura 2000 tīklā iekļautajās teritorijās, ko veido īpaši aizsargājamās teritorijas saskaņā ar Padomes Direktīvu 79/409/EEK par savvaļas putnu aizsardzību (4) un teritorijās, uz kurām attiecas Direktīva 92/43/EEK, vai tām pielīdzināmās teritorijās, kas atrodas ārpus Eiropas Savienības, uz kurām attiecas ANO Konvencija par bioloģisko daudzveidību.
               
            
         Pieteikuma iesniedzējs kompetentajai iestādei iesniedz attiecīgu iestāžu izdotu deklarāciju, ka šī prasība ir ievērota.
      
      2.   Bīstamu vielu satura ierobežojumi
      Augšanas substrātu organisko sastāvdaļu sausnā šādu elementu saturs nedrīkst pārsniegt turpmāk norādītās vērtības:
      
                  Elements
               
               
                  mg/kg (sausnas)
               
            
                  Zn
               
               
                  300
               
            
                  Cu
               
               
                  100
               
            
                  Ni
               
               
                  50
               
            
                  Cd
               
               
                  1
               
            
                  Pb
               
               
                  100
               
            
                  Hg
               
               
                  1
               
            
                  Cr
               
               
                  100
               
            
                  Mo (5)
                  
               
               
                  2
               
            
                  Se (5)
                  
               
               
                  1,5
               
            
                  As (5)
                  
               
               
                  10
               
            
                  F (5)
                  
               
               
                  200
               
            Piezīme. Šīs robežvērtības piemēro, ja valstu tiesību normās netiek paredzētas attiecīgas stingrākas prasības.
      
         Pieteikuma iesniedzējs kompetentajai iestādei iesniedz attiecīgus testēšanas pārskatus un deklarāciju, ka šī prasība ir ievērota.
      
      3.   Produkta īpašības
      Produkti nedrīkst samazināt dīdzību vai kavēt augu turpmāko augšanu un attīstību.
      
         Pieteikuma iesniedzējs kompetentajai iestādei iesniedz attiecīgus testēšanas pārskatus un deklarāciju, ka šī prasība ir ievērota.
      
      4.   Veselība un drošība
      Produktu piesārņojums ar svarīgākajiem patogēniem nedrīkst pārsniegt šādus maksimāli pieļaujamos līmeņus:
      
                  —
               
               
                  salmonella: nekonstatē 25 g paraugā;
               
            
                  —
               
               
                  helmintu oliņas: nekonstatē 1,5 g paraugā. (6)
                  
               
            
                  —
               
               
                  
                     E. Coli: <1 000MPN/g (MPN: most probable number – varbūtīgākais skaits) (7)
                  
               
            
         Pieteikuma iesniedzējs kompetentajai iestādei iesniedz attiecīgus testēšanas pārskatus un citus dokumentus, un deklarāciju, ka šī prasība ir ievērota.
      
      5.   Dīgtspējīgas sēklas/sakneņi
      Gatavajā produktā dīgtspēju saglabājušu nezāļu sēklu un agresīvu nezāļu augu daļu, ar kurām tās vairojas veģetatīvi, nedrīkst būt vairāk par divām vienībām litrā.
      
         Pieteikuma iesniedzējs kompetentajai iestādei iesniedz deklarāciju, ka šī prasība ir ievērota, tai pievienojot attiecīgus testēšanas pārskatus un citus dokumentus.
      
      6.   Citi kritēriji
      
                  a)
               
               
                  produktu elektrovadītspēja nedrīkst pārsniegt 1,5 dS/m;
               
            
                  b)
               
               
                  attiecas tikai uz minerālajiem augšanas substrātiem:
               
            Visos liela apjoma profesionālajos tirgos (t.i., ja pieteikuma iesniedzēja produkcijas realizācijas apjoms attiecīgās valsts profesionālajā tirgū pārsniedz 30 000 m3 lietotājiem jāsniedz pilnīga informācija par visām izlietoto augšanas substrātu noglabāšanas vai pārstrādes iespējām.Šī informācija jāiekļauj produkta aprakstā, ko dod kopā ar produktu.
      
         Pieteikuma iesniedzējs kompetentajai iestādei sniedz informāciju par šādām iespējām un to vērtējumu, jo īpaši:
      
      
                  —
               
               
                  
                     savākšanas, pārstrādes veidu un noglabāšanas aprakstus. Noteikti jāparedz, ka plastmasas jāatdala no substrāta minerālās/organiskās daļas un jāpārstrādā atsevišķi;
                  
               
            
                  —
               
               
                  
                     savāktā augšanas substrāta gada apjoms (kopā) un pārstrādes apjoms (atsevišķi pa veidiem).
                  
               
            
         Pieteikuma iesniedzējam jāiesniedz liecības par to, ka pēc tilpuma vismaz 50 % no izlietotā augšanas substrāta tiek pārstrādāti.
      
      7.   Kopā ar produktu sniedzamā informācija
      Vispārīga informācija.
      Uz iepakojuma vai atsevišķas produkta apraksta lapas kopā ar produktu jāsniedz šāda informācija:
      
                  a)
               
               
                  par tirdzniecību atbildīgās struktūras nosaukums un adrese;
               
            
                  b)
               
               
                  deskriptors, ar ko norāda konkrētā produkta veidu, tajā iekļaujot formulējumu “AUGŠANAS SUBSTRĀTS”;
               
            
                  c)
               
               
                  partijas identifikācijas kods;
               
            
                  d)
               
               
                  daudzums (masas vai tilpuma vienībās);
               
            
                  e)
               
               
                  produkta ražošanai izmantotie galvenie izejmateriāli (kuru tilpuma daļa pārsniedz 5 %).
               
            Ja vajadzīgs, uz iepakojuma vai atsevišķas produkta apraksta lapas jāsniedz šāda produkta lietošanas informācija:
      
                  a)
               
               
                  ieteicamie glabāšanas apstākļi un ieteicamais izlietošanas termiņš;
               
            
                  b)
               
               
                  norādījumi par darba drošību un lietošanas drošumu;
               
            
                  c)
               
               
                  produktam paredzētā lietojuma un lietošanas ierobežojumu apraksts;
               
            
                  d)
               
               
                  dati par ražojuma piemērotību īpašām augu grupām (piem., kalcifobi vai kalcifīli augi);
               
            
                  e)
               
               
                  pH, oglekļa un slāpekļa attiecība (C/N);
               
            
                  f)
               
               
                  dati par organisko vielu stabilitāti (stabilas vai ļoti stabilas) saskaņā ar valsts vai starptautisko standartu;
               
            
                  g)
               
               
                  dati par ieteicamajiem lietošanas paņēmieniem;
               
            
                  h)
               
               
                  lietošanai amatieriem: produkta ieteicamā deva, kas izteikta kilogramos vai litros uz platības vienību (m2) gadā.
               
            No minētās informācijas kādus datus var nenorādīt tikai tad, ja pieteicējs pietiekami pamato šādu rīcību.
      Piezīme. Šī informācija jāsniedz, ja valsts tiesību normās nav noteikts citādi.
      Precīza informācija
      
                  Rādītājs
               
               
                  Noteikšanas metodes
               
            
                  Daudzums
               
               
                  EN 12580
               
            
                  pH
               
               
                  EN 13037
               
            
                  Elektrovadītspēja
               
               
                  EN 13038
               
            
                  Oglekļa un slāpekļa attiecība (C/N)
               
               
                  C/N (8)
                  
               
            
                  Smagie metāli (Cd, Cr, Cu, Pb, Ni, Zn)
               
               
                  EN 13650
               
            
                  Hg
               
               
                  ISO 16772
               
            
                  Salmonellas
               
               
                  ISO 6579
               
            
                  Helmintu oliņas
               
               
                  prXP X 33-017
               
            
                  E. Coli
                  
               
               
                  ISO 11866-3
               
            8.   Ekomarķējumā norādāmā informācija
      Ekomarķējuma 2. ailē iekļauj šādu tekstu:
      
                  —
               
               
                  materiālu var pārstrādāt atkārtotai izmantošanai;
               
            
                  —
               
               
                  veicina materiālu izmantošanu, kas iegūti, iespējami neizjaucot līdzsvaru dabā, un tādējādi samazinot vides stāvokļa pasliktināšanos.
               
            
         (1)  OV L 194, 25.7.1975., 39. lpp.
      
      
         (2)  OV L 47, 16.2.2001., 1. lpp.
      
      
         (3)  OV L 206, 22.7.1992., 7. lpp.
      
      
         (4)  OV L 59, 25.4.1979., 1. lpp.
      
      
         (5)  Dati par šo elementu saturu jāsniedz tikai par produktiem, kas satur materiālus no ražošanas procesu atkritumiem.
      
         (6)  Produktiem, kuru organiskās vielas nav iegūtas tikai no zaļās masas, dārzu vai parku atkritumiem
      
      
         (7)  Produktiem, kuru organiskās vielas iegūtas tikai no zaļās masas, dārzu vai parku atkritumiem
      
      
         (8)  Oglekļa saturs = organisko vielu saturs (EN 13039) × 0,58; N kop. (prEN 13654/1-2).